U skladu sa članom 58 Zakona o zaštiti podataka o ličnosti (“Službeni list CG”, br. 79/08, 70/09, 44/12 i 22/17) i čl. 16 i 17 Statuta Agencije za zaštitu ličnih podataka i slobodan pristup informacijama, Savjet Agencije raspisuje

**J A V N I K O N K U R S**

**za imenovanje direktora/ice Agencije za zaštitu ličnih**

**podataka i slobodan pristup informacijama**

Uslovi za imenovanje:

Pored opštih uslova koji su određeni Zakonom o radu, kandidat/kinja za direktora/icu Agencije treba da ispunjava sljedeće posebne uslove:

1) da je crnogorski državljanin/ka;

2) da ima visoku stručnu spremu;

3) da ima pet godina radnog iskustva u obavljanju poslova iz oblasti ljudskih prava i sloboda.

Za direktora/icu Agencije ne može biti imenovano lice koje je:

1) poslanik ili odbornik;

2) član Vlade;

3) imenovala ili postavila Vlada Crne Gore;

4) funkcioner političke stranke (predsjednik stranke, član predsjedništva, njihov zamjenik, član izvršnog i glavnog odbora i drugi stranački funkcioner);

5) pravosnažno osuđeno za krivično djelo koje se goni po službenoj dužnosti, bez obzira na izrečenu sankciju ili je pravosnažno osuđeno za drugo krivično djelo na kaznu zatvora u trajanju dužem od šest mjeseci, u periodu dok traju pravne posljedice osude;

6) bračni drug lica iz tač. 1, 2 i 3 ovog stava ili su sa njima u srodstvu po prvoj liniji, u pobočnoj liniji do drugog stepena i u srodstvu po tazbini.

Kandidat/kinja za direktora/icu Agencije je dužan da Savjetu Agencije dostavi pisanu izjavu da ne postoje smetnje za imenovanje, utvrđene Zakonom o zaštiti podataka o ličnosti.

Direktor/ica Agencije imenuju se na period od četiri godine.

Rok za podnošenje prijave na javni konkurs je 15 (petnaest) dana od dana objavljivanja u štampanom mediju.

Javni poziv će biti objavljen na web sajtu Zavoda za zapošljavanje i u dnevnim listovima „Dan“ i „Pobjeda“.

Prijava kandidata/kinja treba da sadrži: ime i prezime, adresu stanovanja, kratku biografiju kandidata/kinje, podatke o obrazovanju, podatke o vrsti i dužini radnog iskustva, e-mail adresu i kontakt telefon (CV u elektronskoj formi, poslati na mail azlp@t-com.me).

Prilozi uz prijavu: uvjerenje o državljanstvu ili fotokopija biometrijske lične karte, diploma o stečenom visokom obrazovanju, potvrda da imenovani/a ima pet godina radnog iskustva u obavljanju poslova iz oblasti ljudskih prava i sloboda, pisana izjava da ne postoje smetnje za imenovanje utvrđene članom 54 Zakona o zaštiti podataka o ličnosti i ljekarsko uvjerenje o opštoj zdravstvenoj sposobnosti.

Sve isprave iz prethodnog stava se dostavljaju u originalu ili ovjerenoj kopiji.

Neblagovremene ili nepotpune prijave i prijave uz koje nijesu priloženi svi potrebni dokazi, neće se razmatrati.

Prijave na javni konkurs se podnose Savjetu Agencije, u zatvorenoj koverti, na adresu: Agencija za zaštitu ličnih podataka i slobodan pristup informacijama, Podgorica, Bulevar Svetog Petra Cetinjskog broj 147, sa naznakom: “Za Javni konkurs za imenovanje direktora/ice Agencije za zaštitu ličnih podataka i slobodan pristup informacijama“.

Sve dodatne informacije mogu se dobiti na kontakt telefon 020/634-883.